EkBass/fiwiki-20250220-pages-articles huggingface dataset:
Johan Niclas Cramér

Johan Niclas Cramér (1812−1893) oli ruotsalainen opettaja ja kirjailija. Hän toimi 1842−1856 rehtorina Visbyssä ja julkaisi paljon kirjoituksia varsinkin kouluasioista ja uskonnollisista kysymyksistä. Hän halusi täydellisesti erottaa toisistaan koulun ja kirkon, poistaa kaiken tunnustuksellisen uskonnonopetuksen alkeisoppilaitoksista, siirtää kuolleiden kielten opiskelemisen yliopistoon, jotta aikuisoppilaitoksissa voitaisiin laskea perustus yleiselle ja todelliselle kansalaissivistykselle. Cramér oli saanut pappisvihkimyksen, mutta luopui sittemmin kirkosta, koska hän hylkäsi kaiken ilmoitetun uskonnon.Cramér, Johan Niclas, Tietosanakirja osa 2, palsta 55, Tietosanakirja Osakeyhtiö 1909 Cramérilla on ollut merkittävä vaikutus aikalaiskirjailijoihin. August Strindberg todistaa siitä muutamassa kohdassa teoksessaan Palkkapiian poika. Fredrika Bremer on sisällyttänyt teokseensa Fader och dotter (1858) Cramérin kertomuksen "En gotländsk postfärd" (1855) melkein sellaisenaan.E. Steffen, Johan Niclas Cramér, Svenskt biografiskt lexikon. Viitattu 23.1.2021 == Lähteet == Luokka:Ruotsalaiset opettajat Luokka:Ruotsalaiset kirjailijat Luokka:Vuonna 1812 syntyneet Luokka:Vuonna 1893 kuolleet
Skythes (vaasimaalari)

Skythes () oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisella kaudella noin vuosina 520–505/490 eaa. Skythes oli varhaisia punakuviomaalareita. Hänen signeerauksensa tunnetaan useista vaaseista. Yhteensä hänen nimiinsä on laitettu ainakin 60 eri vaasia. Punakuviotekniikan lisäksi hän käytti myös kaksikielistä tekniikkaa. Hän toimi mahdollisesti myös savenvalajana, ja tässä hänen arvellaan toimineen yhdessä Kakhrylionin kanssa. == Teoksia == Tiedosto:Janiform aryballos Louvre CA987.jpg|Kaksikasvoinen aryballos, n. 520–510 eaa. Tiedosto:Skythes, kylix attica con suonatore di lira e saga di teseo, 520 ac ca., dalla tomba dei vasi greci alla banditaccia.jpg|Kyliks, n. 520 eaa. Tiedosto:Pittore di skythes, kylix, 510 ac ca.jpg|Kyliks, n. 510 eaa. Tiedosto:Skythes ARV 85 23 youth in hoplitodromos.jpg|Kyliksin osa, n. 510–500 eaa. Tiedosto:Janiform aryballos Skythes Louvre CA986.jpg|Kaksikasvoinen aryballos, n. 510–500 eaa. == Lähteet == == Aiheesta muualla == Luokka:Antiikin kreikkalaiset punakuviomaalarit
Ramón de la Cruz

Ramón de la Cruz (Cano y Olmedilla) (28. maaliskuuta 1731 − 5. maaliskuuta 1794) oli espanjalainen näytelmäkirjailija. Hän oli poikkeus siinä suhteessa, että aikana, jolloin espanjalaisesta teatterista oli tullut ranskalaisen klassisismin orjallinen matkija, hän loi aitoa kansallista ja osaksi mestarillista draamaa. Hän oli tuottelias näytelmänkirjoittaja ja kirjoitti yhteensä noin 300 eri lajeja edustavaa näytelmää. Pysyvä arvo on kuitenkin hänen humoristisilla rahvaan elämää kuvaavilla pikkunäytelmillään (sainetes). Tunnetuin niistä on Manolo, tragedia para reir ó sainete para llorar. Muita julkaisuja ovat Teatro, o colección de los sainetes y demás obras dramáticas de Don Ramón de la Cruz y Cano (1786−1791), Coleccion de Saynetes (1843).Cruz, Ramón de la Tietosanakirja osa 2, palsta 81, Tietosanakirja Osakeyhtiö 1909 Cruzin tuotantoa on suomeksi antologiassa Espanjan ja Portugalin kirjallisuuden kultainen kirja (WSOY 1954). == Lähteet == ==Aiheesta muualla== Luokka:Espanjalaiset näytelmäkirjailijat Luokka:Vuonna 1731 syntyneet Luokka:Vuonna 1794 kuolleet
Vagrant

Vagrant on avoimen lähdekoodin ohjelmisto virtualisoitujen kehitympäristöjen tekemiseen ja hallintaan. Ohjelman ovat kehittäneet Mitchell Hashimoto ja John Bender. Vagrant tukee Virtualboxia ja VMwarea sekä libvirt-rajapintaa laajennusmoduulin kautta.https://github.com/vagrant-libvirt/vagrant-libvirt Ohjelma tukee Linuxia, macOSää sekä Windowsia. Ohjelman vakaa versio 1.0 on julkaistu maaliskuussa 2012. Vagrant on toteutettu Ruby-kielellä. Ohjelma on julkaistu MIT-lisenssillä, mutta 10. elokuuta 2023 HashiCorp ilmoitti ottavansa käyttöön Business Source Licensen kaikissa tuotteidensa tulevissa julkaisuissa.https://github.com/hashicorp/vagrant/blob/master/LICENSE == Lähteet == Luokka:Virtualisointiohjelmistot
Ferenc Császár

Ferenc Császár (1807 − 1858) oli unkarilainen kirjailija. Hän julkaisi useita teoksia vekselioikeudesta ja konkurssilainsäädännöstä, hauskoja matkakuvia Italiasta, novelleja, runoja, oivallisia käännöksiä italiankielisestä kirjallisuudesta (Vittorio Alfieri, Cesare Beccaria, Dante Alighieri, Silvio Pellico) ynnä muuta. Hän perusti 1880 Pesti Napló -nimisen lehden. Kriitikkona hän hyökkäsi Sándor Petőfia vastaan ja joutui siksi kirjallisen yleisön vihan kohteeksi. Hänen omista kaunokirjallisista teoksistaan, joiden muoto on aistikas ja moitteeton, ovat parhaimpia hänen italialaiset sonettinsa ja merimieslaulunsa.Császár, Ferenc, Tietosanakirja osa 2, palsta 85, Tietosanakirja Osakeyhtiö 1910 == Lähteet == ==Aiheesta muualla== Luokka:Unkarilaiset kirjailijat Luokka:Unkarilaiset kielenkääntäjät Luokka:Vuonna 1807 syntyneet Luokka:Vuonna 1858 kuolleet
Skythes

Skythes (, ) voi viitata seuraaviin: * Skythes, kreikkalaisessa mytologiassa Herakleen tai Zeuksen poika * Skythes (toimi n. 520–505/490 eaa.), attikalainen vaasimaalari * Skythes (500-luku eaa.), Kosin tyranni * Skythes (400-luku eaa.), Zanklen tyranni
Heponiemi

Heponiemi on muun muassa seuraavien paikkojen nimi: *Heponiemi, kylä Kangasalla *Heponiemi, Diakonissalaitoksen kiinteistö Karjalohjalla *Heponiemi, niemi Kustavissa.
Isokorvahutia

Isokorvahutia (Mesocapromys auritus) eli fragosonhutia on hutioiden (Capromyidae) heimoon ja hutioiden (Capromyinae) alaheimoon kuuluva erittäin uhanalainen jyrsijälaji. Isokorvahutian ruumiin pituus on noin 20 senttimetriä. Se on heimonsa toiseksi pienikokoisin elossa oleva laji. Sen karkeakarvainen turkki on väriltään tummanruskea. Isokorvahutiaa tavataan ainoastaan Kuuban Fragoso-saarella. Se on rauhoitettu Kuuban lain nojalla. Nykyisin lajia on jäljellä arviolta 600–1 320 sukukypsän yksilön verran. Isokorvahutia elää mangrovemetsissä. Isokorvahutian ravintoa ovat mangrovekasvien versot ja lehdet. Se on sosiaalisia eläin ja elää pienistä oksista mangrovepuiden juureen punotuissa yhteispesissä. Naaras kantaa poikasia 17–18 viikkoa. Kerralla poikasia syntyy yhdestä kolmeen kappaletta. == Lähteet == Luokka:Hutiat
Mesocapromys

Mesocapromys on hutioiden (Capromyidae) ja hutioiden (Capromyinae) alaheimoon kuuluva jyrsijäsuku, jonka lajeja tavataan Kuubassa ja lähisaarilla. == Lajit == Sukuun kuuluu seuraavat viisi lajia: * Cabreranhutia (Mesocapromys angelcabrerai) * Isokorvahutia (Mesocapromys auritus) * Pörröhäntähutia (Mesocapromys melanurus) * Kääpiöhutia (Mesocapromys nanus) * Pikkumaahutia (Mesocapromys sanfelipensis) == Lähteet == Luokka:Hutiat
Charles Koechlin

Charles Louis Eugène Koechlin [šarl keklä̃ ] (27. marraskuuta 1867 Pariisi – 31. joulukuuta 1950 Rayol-Canadel-sur-Mer, Var) oli ranskalainen säveltäjä.Otavan Iso Musiikkitietosanakirja 3, s. 473–474. Helsinki 1978. ISBN 951-1-04553-9 Koechlin opiskeli ensin insinööriksi ja tuli Pariisin konservatorion oppilaaksi vasta vuonna 1890. Sävellystä hänelle opettivat Jules Massenet ja Gabriel Fauré. Koechlinin tuotanto on laaja, monipuolinen ja epäsovinnainen; opusnumeroituja teoksia on yli kaksisataa. Teoksissaan hän yhdistelee vanhakantaisia ja moderneja aineksia. Hänen tunnetuimpiin sävellyksiinsä kuuluvat sarja Viidakkokirja, joka pohjautuu Rudyard Kiplingin aiheisiin, ja sarja The Sevens Stars Symphony op. 132, jonka aiheena ovat aikansa tunnetuimmat elokuvatähdet. Koechlin oli myös huomattava opettaja ja kirjoittaja, ja hän luennoi muun muassa Yhdysvalloissa. Hän laati ensimmäisen Fauré-elämäkerran. ==Lähteet== ==Kirjallisuutta== * Luokka:Vuonna 1867 syntyneet Luokka:Vuonna 1950 kuolleet Luokka:Ranskalaiset säveltäjät
Jon Rauch

Jon Erich Rauch (s. 27. syyskuuta 1978 Louisville, Kentucky) on yhdysvaltalainen baseballpelaaja ja olympiavoittaja. Rauch voitti olympiakultaa Sydneyn kesäolympialaisissa 2000 Yhdysvaltain maajoukkueessa. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Yhdysvaltalaiset olympiavoittajat Luokka:Vuonna 1978 syntyneet Luokka:Elävät henkilöt
Lempi Hildén

Lempi Kerttu Irene Hildén, o.s. Viinikainen (11. elokuuta 1917 Jyväskylän maalaiskunta – 7. syyskuuta 2006 Helsinki) oli helsinkiläisen Leipomo Hildén Oy:n toinen perustaja, pitkäaikainen johtaja ja kauppaneuvos. Hildénin vanhemmat olivat viilari Juho Gabriel Viinanen ja Anna Pelander ja puoliso 1936–1978 toimitusjohtaja Heikki Hildén, joka myöskin sai kauppaneuvoksen arvonimen. Lempi Hildén kävi viisi luokkaa Jyväskylän tyttökoulua, osallistui leipomo- ja ravintola-alan seminaareihin kotimaassa ja ulkomailla ja teki lukuisia opintomatkoja ympäri maailmaa. Hän oli Wilh. Schaumans Fanerfabrik Ab:n rakennussiivooja vuodesta 1929, työskenteli Juho Jussilan fortunapelitehtaalla, oli Keskus Wiener Leipomo Oy:n juoksutyttö, aputyöläinen ja leipuri Helsingissä 1934–1939 ja Colombia Oy:n palveluksessa 1939–1941. Hildén perusti leipomon 1941, oli Leipomo Hildénin osakas 1945–1948, H-Kahvin osakas vuodesta 1948 ja H-Kahvi Oy:n, vuodesta 1974 Leipomo Hildén Oy, perustajaosakas 1959–1974 ja toimitusjohtaja. Hän oli myös Cinderella Oy:n johtaja 1955–1967 ja Matthes Konfekturen osakas vuodesta 1962 ja hänellä oli oman alansa luottamustehtäviä. Kauppaneuvoksen arvon Lempi Hildén sai 1973. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1917 syntyneet Luokka:Vuonna 2006 kuolleet
Hämmäinen

Hämmäinen on kylä Salossa. Kylä sijaitsee Salon keskustan itäpuolella Karjaskylän vieressä. Hämmäisten kartano sijaitsee Karjaskyläntien ja Muurlantien välissä. Kylän alue jatkuu kartanon ympäristöstä luoteeseen Kurjenpahnaan saakka. Suorankulman muotoinen kyläalue halkaisee Karjaskylän kyläalueen kahtia. Hämmäisten kartano on perustettu yhdistämällä kylän kantatilat Ylistalo ja Alastalo vuonna 1921. Kylässä on ollut viisi torppaa Vuorenmäen etelärinteellä. Torpat itsenäistyivät 1920-luvulla ja sotien jälkeen kylän eteläosaan perustettiin pientiloja. ==Lähteet== Luokka:Uskelan kylät
Carlos Tavares

Carlos Tavares (s. 14. elokuuta 1958 Lissabon, Portugali) on portugalilaissyntyinen yritysjohtaja, joka on toiminut vuodesta 2021 Stellantis-konsernin toimitusjohtajana. Hän toimi Groupe PSA:n pääjohtajana vuosina 2014–2021. Tavares työskenteli aikaisemmin Renaultilla. == Lähteet == Luokka:Yritysjohtajat Luokka:Vuonna 1958 syntyneet Luokka:Elävät henkilöt
Kovaljeff

Kovaljeff on sukunimi, joka on muun muassa seuraavilla suomalaisilla henkilöillä: *Jyrki Kovaleff (oik. Kovaljeff) (1954–2009), näyttelijä *Kai Kovaljeff (s. 1985), mäkihyppääjä ja yhdistetyn hiihtäjä
Kerttu Pitkänen

Kerttu Kyllikki Pitkänen, vuoteen 1940 Toivonen, vuoteen 1947 Nurmi (22. syyskuuta 1915 Turku – 24. joulukuuta 1989 Helsinki) oli suomalainen tekstiilialan yrittäjä, yritysjohtaja ja kauppaneuvos. Pitkäsen vanhemmat olivat suutari Juho Erik Juhonpoika Toivonen ja Aleksandra Vilhelmina Sorjasaari ja puolisot 1940–1941 Kaarlo Leo Nurmi ja 1947–1961 Eino Erkki Pitkänen. Pitkänen kävi keskikoulun ja kauppakoulun ja suoritti käsityöalan ja kirjanpidon kursseja. Opintomatkoja hän teki useisiin Keski-Euroopan maihin. Pitkänen oli turkisliikkeen pääkirjanpitäjä Turussa, Salon Rian johtaja ja sittemmin omistaja Helsingissä vuodesta 1945, Leninkiliike Liliten omistaja ja johtaja vuodesta 1945, Kirjokangas Oy:n toimitusjohtaja ja omistaja 1948–1985, Salon Lindblad Oy:n toimitusjohtaja ja omistaja vuodesta 1955 ja Metrohungaria Oy:n toimitusjohtaja ja omistaja vuodesta 1960. Hän oli myös Kappatehdas Salotar Oy:n osakas. Lottana sota-aikana toiminut Pitkänen oli viestintä- ja ilmatorjuntalotta 1939–1940 ja viestintälotta sotatoimialueella 1941 ja hän työskenteli myös Varsinais-Suomen lottapiirin kanslistina. Hänellä oli myös luottamustehtäviä. Kauppaneuvoksen arvonimen Pitkänen sai 1965. ==Lähteet== ==Aiheesta muualla== * Luokka:Kauppaneuvokset Luokka:Lotat Luokka:Suomalaiset yritysjohtajat Luokka:Suomalaiset yrittäjät Luokka:Vuonna 1915 syntyneet Luokka:Vuonna 1989 kuolleet
Marjo Partio (kauppaneuvos)

Marjo Partio (s. 1956) on suomalainen taloustieteen maisteri, Kymenlaakson Osuuspankin toimitusjohtaja ja kauppaneuvos. Partio on toiminut muun muassa Kouvolan Seudun Osuuspankin sijoituspäällikkönä (1989-1991), pankinjohtajana (1991-1995) ja toimitusjohtajana (1996-2012) sekä Kymenlaakson Osuuspankin toimitusjohtajana vuodesta 2012. Kauppaneuvoksen arvo Partiolle myönnettiin 11. joulukuuta 2015. ==Lähteet== Luokka:Kauppaneuvokset Luokka:Suomalaiset yritysjohtajat Luokka:Vuonna 1956 syntyneet Luokka:Elävät henkilöt
Liusvaara

Liusvaara oli Ilomantsin itäisin kylä. Liusvaara kuului 1600-luvun puoliväliin saakka Suojärveen.Kuolismaan Kettuset. Kuolismaan kylä. https://www.kuolismaankettuset.fi/etusivu/kuolismaan_kyla/ Liusvaara sijaitsi noin 70 kilometrin päässä Ilomantsin pogostasta, Ylisen Liusjärven länsirannalla, järven pohjoispäässä.Martiskaisten sukuseura. Liusvaaran historia-kirjan esittely. http://martiska.mbnet.fi/liusvaara.htm == Historia == Kylässä mainitaan olleen vuosien 1618–1631 välillä yksi talo, minkä jälkeen se autioitui. Kylä oli osa Vuottojärveä itsenäistymiseensä, vuoteen 1696 saakka. Ruptuurisodan jälkeen Liusvaaraan muutti luterilaisia asukkaita ja kylästä tuli osa Ilomantsin kuntaa. Kylän vanhimmat talot olivat syntyneet muistitiedon perusteella kala-aitoista ja sijainneet noin 900 metrin päässä Liusjärvestä. Ilomantsin pogosta menetti nälkävuosien aikana asutustaan. Vuonna 1737 Liusvaaran kylä autioitui jälleen, mutta saman vuosisadan puolivälissä se asutettiin uudelleen. Relanderin matkakuvauksen perusteella Liusvaaran naisten ja miesten vaatetus oli venäläisempää kuin muualla: naiset käyttivät venäläistä kansanpukua ja asukkaissa oli monia vanhauskoisia. Liusvaarassa toimi 1800-luvun puolivälissä lyhyen aikaa ortodoksinen luostari. i Liusvaaran kylä herätti kiinnostusta kulttuurintutkjoissa. Runoilija Eino Leino vietti vuoden 1897 kesän Liusvaarassa oppimassa karjalan kieltä. Samuli Paulaharju kuvasi kylää vuonna 1920. Vuonna 1927 U. T. Sireliuksen johtama kansatieteellinen tutkimusretkikunta, joukossaan Albert Hämäläinen, Tyyni Vahter ja Toivo Kaukoranta, tallensivat kylästä suuren määrän tietoa. Liusvaaran asukkaat evakuoitiin ennen talvisodan syttymistä Savoon, ja kylän asuinrakennukset poltettiin lähtiessä. Rauhansopimuksessa kylä jouduttiin luovuttamaan Neuvostoliitolle. Nykyään Liusvaara on autio ja hautausmaa metsittynyt. Kylän alueelle on järjestetty kotiseutumatkoja. ==Lähteet== Luokka:Ilomantsin kylät Luokka:Suojärven kylät
Laura Boldrini

Laura Boldrini (s. 28. huhtikuuta 1961 Macerata) on italialainen poliitikko ja entinen Yhdistyneiden kansakuntien virkamies. Hän toimi Italian edustajainhuoneen puhemiehenä vuosina 2013–2018. Ennen poliittista uraansa Boldrini opiskeli lakia Rooman Sapienza-yliopistossa, mistä hän valmistui vuonna 1985. Sen jälkeen hän työskenteli Radiotelevisione Italianan toimittajana. Myöhemmin hän työskenteli YK:n elintarvike- ja maatalousjärjestössä ja pakolaisjärjestö UNHCR:n Italian-tiedottajana. Tultuaan valituksi Italian edustajainhuoneen puhemieheksi vuonna 2013 hän alkoi vaatimaan naisiin kohdistuvan väkivallan vastaista lakia. Hän myös kritisoi italialaisten poliittisten virkanimien sukupuolittuneisuutta vaatimalla, että hänestä käytettäisiin feminiinistä muotoa la presidente maskuliinisen il presidenten sijasta. Menneisyys YK:n pakolaisjärjestössä teki hänestä epäsuositun hahmon maahanmuuttokriittisten italialaisten keskuudessa, minkä vuoksi häneen on kohdistunut lukuisia uhkauksia. Boldrini syytti itseensä kohdistumista uhkauksista silloista sisäministeri Matteo Salvinia. ==Lähteet== ==Aiheesta muualla== Luokka:Italialaiset poliitikot Luokka:Puhemiehet Luokka:Vuonna 1961 syntyneet Luokka:Elävät henkilöt
Stepan Karhapää

Stepan Ivaninpoika Karhapää (1806 – 14. syyskuuta 1889), (tunnettu myös nimellä Stepana, Natukan Stepa tai Stopa ja myöhemmän asuinpaikkansa mukaan Mutalahden Stopa) oli ilomantsilaisiin suurlaulajiin kuulunut runonlaulaja, jolta Julius Krohn arvelee D. E. D. Europaeuksen saaneen parikymmentä runotoisintoa, mahdollisesti Ilomantsista tallennetut runot n:t 124–46 (lukuun ottamatta lyyrillisiä runoja).SKVR VII1 53. Ilomantsi. Eur. G, n. 141.–46. Stepan Karhapään suku oli kotoisin Liusvaarasta. Hän asui elinaikanaan Ilomantsin Nehvonniemessä ja myöhemmin Mutalahdessa. Vuonna 1888 Oskar Relander oli yrittänyt vielä uudelleen haastatella häntä, mutta tämä ei enää onnistunut, sillä Stepan Karhapää oli yli 80-vuotias ja lähes kuuro. Hän oli osannut mahdollisesti sekä kertovaisia että loitsuja. Esimerkki Stepan Karhapään mahdollisesti laulamasta runosta SKVR-tietokannassa: ==Lähteet== Luokka:Runonlaulajat Luokka:Ilomantsi
LXC

LXC (Linux Containers) on käyttäjätason sovellus Linux-ytimen tukemalle käyttöjärjestelmätason virtualisoinnille. LXC on esitelty vuonna 2008. Menetelmää kutsutaan kevyeksi virtualisoinniksi koska se ei sisällä laitteiston emulaatiota. LXC luo vieraskäyttöjärjestelmää vastaavan ympäristön virtuaaliympäristön sovelluksille isäntäkäyttöjärjestelmän alaisuudessa. LXC käyttää prosessien eriyttämiseen seuraavia tekniikoita: * Linux-nimiavaruudet (ytimen nimiavaruudet) * Apparmor- ja SELinux-profiilit * Seccomp-asetukset * chroot * Cgroups * ytimen ominaisuudet Versio 1.0 on julkaistu 20. joulukuuta 2013. Versiosta 1.0 lähtien LXC on tukenut toimintaa tavallisena käyttäjänä ilman pääkäyttäjän oikeuksia mikäli säiliön ei tarvitse käyttää laitteistoa suoraan. Docker on rakentunut LXC:n päälle, mutta on myöhemmin poistettu Dockerista. LXC:n päälle on kehitetty myös muita säiliöintiratkaisuja. == Lähteet == == Aiheesta muualla == * Verkkosivut * LSS: Secure Linux containers Luokka:Linux-ohjelmat Luokka:Virtualisointiohjelmistot
Mamane Barka

Malam Mamane Barka (1959 TeskerIntroducing Mamane Barka World Music Network – 21. marraskuuta 2018 Niamey) oli nigeriläinen muusikko.Décès du musicien Mamane Mallam Barka ce mercredi à Niamey ANiamey Barka kuului tubu- paimentolaiskansaan. Hän aloitti uransa opettajana. 1980–1990-luvuilla hän soitti ngurumi-soitinta ja nousi suosioon Nigerissä sekä Nigeriassa. Vuonna 2002 Barka sai Unescon stipendin elvyttääkseen viisikielisen biram-harpun tradition. Hän matkusti Tšadjärvelle buduma-kansan kalastajien luo ja opetteli buduman kielen.Malam Mamane Barka Fidjo Music Barka sai opetusta Boukar Tarilta, joka oli tuolloin ainoa elossa ollut birammestari. Tar lahjoitti instrumenttinsa Barkalle ja kuoli sittemmin, jolloin Barkasta tuli maailman ainoa birammestari. Barka toi soittimen kansainväliseen tietoisuuteen omalla aavikkobluestyylillään. Biram on budumille pyhä soitin, joka kansanuskomuksen mukaan on järven hengen, Kargilan suojeluksessa. Kalastusperinteeseen liittyvänä soitin muistuttaa ulkoisesti venettä. Toukokuussa 2005 Barka kutsuttiin festivaaliesiintymistä varten Marokon Rissaniin. Tämä oli ensimmäinen kerta, kun biramia tiedetään julkisesti soitetun Nigerin ulkopuolella. Instrumentti otettiin hyvin vastaan, ja lisää konsertteja seurasi ulkomailla, esimerkiksi Ranskan ja Saksan tapahtumissa. Vuonna 2008 Barka kutsuttiin perkussionisti Oumarou Adamoun kanssa esiintymään WOMAD- festivaalille. Adamoun kanssa hän myös levytti albumin Introducing Mamane Barka, joka ilmestyi vuonna 2009. Barka kuoli vuonna 2018 sairauteen Niameyssa. == Lähteet == Luokka:Nigeriläiset muusikot Luokka:Vuonna 1959 syntyneet Luokka:Vuonna 2018 kuolleet
Lipton (täsmennyssivu)

Lipton on brittiläinen teemerkki. Se voi tarkoittaa myös seuraavia: * James Lipton (1926–2020), yhdysvaltalainen käsikirjoittaja ja runoilija * Lenny Lipton (s. 1940), yhdysvaltalainen kirjailija ja sanoittaja * Peggy Lipton (1946–2019), yhdysvaltalainen näyttelijä * Peter Lipton (1954–2007), yhdysvaltalainen filosofi * Thomas Lipton (1848–1931), brittiläinen liikemies, Lipton-yhtiön perustaja
Sirpa Riikola

Sirpa Maarit Riikola (o.s. Ryhänen, s. 27. marraskuuta 1966 Ilomantsi) on suomalainen, arvokisoissa kilpaillut maastohiihtäjä. Hän edusti seuratasolla Ilomantsin Urheilijoita ja Ylikiimingin Nuijamiehiä. Riikola sijoittui Albertvillen olympialaisissa 1992 perinteisen hiihtotavan 15 kilometrillä 22:nneksi ja vapaan hiihtotavan 30 kilometrillä 36:nneksi. Falunin MM- kilpailuissa 1993 hän oli vapaan hiihtotavan 30 kilometrillä 49:s. Riikola voitti viestihiihdon Suomen-mestaruuden Ilomantsin Urheilijoiden joukkueessa vuonna 1988. Hän saavutti SM-kilpailujen henkilökohtaisilla matkoilla hopeaa takaa-ajossa 1991 sekä pronssia vapaan hiihtotavan 10 kilometrillä 1992 ja 1993. Sirpa Riikolan puoliso Ilkka Riikola kilpaili hiihtäjänä ja toimi vuodesta 1992 Suomen hiihtomaajoukkueen huoltoryhmässä. == Lähteet == Luokka:Suomalaiset maastohiihtäjät Luokka:Vuonna 1966 syntyneet Luokka:Elävät henkilöt
Eija Penttilä

Eija Marjo Hannele Penttilä (o.s. Ruusunen, s. 14. heinäkuuta 1955 Helsinki) on suomalainen maastohiihtäjä, joka 1980-luvun alkupuolella kilpaili maajoukkueessa ja saavutti Suomen-mestaruusmitaleja. Hän edusti seuratasolla Myrskylän Myrskyä. Penttilä sijoittui Oslon MM-kilpailuissa 1982 viidellä kilometrillä 44:nneksi. Hän oli kotimaahan jäävänä varaedustajana Sarajevon olympialaisissa 1984. Penttilä saavutti SM-hopeaa viestihiihdossa vuonna 1983 ja SM-pronssia 20 kilometrillä 1980 ja 1981 sekä 10 kilometrillä 1982, 1983 ja 1984. == Lähteet == Luokka:Suomalaiset maastohiihtäjät Luokka:Vuonna 1955 syntyneet Luokka:Elävät henkilöt
Antal Csengery

Antal Csengery (1822−1880) oli unkarilainen poliitikko ja kirjailija. Hän oli vuosina 1845−1848 Pesti Hirlapin toimittaja, 1848 kansallisessa hallituksessa ministerineuvoksena, vuosina 1857−1869 perustamansa Budapesti Szemle -aikakauskirjan päätoimittaja, unkarilaisen hypoteekkipankin perustajia ja sen johtaja kuolemaansa saakka. Yhteiskunnallisella ja taloudellisella alalla Csengery toimi tarmokkaasti ja menestyksekkäästi sekä kirjailijana että vuodesta 1861 valtiopäivämiehenä. Csengery oli Frans Deákin uskottu ystävä ja hänen puolueensa vaikuttavimpia jäseniä. Hänen teoksiaan ovat esimerkiksi 'Unkarilaisia puhujia ja valtiomiehiä' (1851), 'Historiallisia tutkielmia ja luonteenkuvauksia' (1870), 'Historioitsijat ja historiankirjoitus' (1874) sekä erinomainen 'Muistopuhe Frans Deákista' (1877). Hänen kootut teoksensa ilmestyivät 1884.Csengery, Antal, Tietosanakirja osa 2, palsta 85, Tietosanakirja Osakeyhtiö 1909 == Lähteet == ==Aiheesta muualla== Luokka:Unkarilaiset kirjailijat Luokka:Unkarilaiset poliitikot Luokka:Vuonna 1822 syntyneet Luokka:Vuonna 1880 kuolleet
Carline Bouw

Carline Bouw (s. 14. joulukuuta 1984) on alankomaalainen soutaja. Hän saavutti pariaironelosessa olympiahopeaa Rio de Janeirossa 2016 ja kahdeksikossa olympiapronssia Lontoossa 2012. Hän voitti maailmanmestaruuden perämiehettömässä nelosessa Poznańissa 2009 ja Karapirossa 2010. Lisäksi hän on saavuttanut yhteensä kaksi MM-pronssia, kaksi EM-hopeaa ja yhden EM- pronssin kahdeksikossa ja pariaironelosessa. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1984 syntyneet Luokka:Elävät henkilöt
Claudia Belderbos

Claudia Belderbos (s. 23. tammikuuta 1985) on alankomaalainen soutaja. Hän saavutti kahdeksikossa olympiapronssia Lontoossa 2012 ja sijoittui samassa luokassa kuudenneksi Rio de Janeiron olympialaisissa 2016. Maailmanmestaruuskilpailuissa hän saavutti kahdeksikossa pronssia Poznańissa 2009. Euroopan-mestaruuskilpailuissa hän saavutti hopeaa vuosina 2010, 2015 ja 2016. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1985 syntyneet Luokka:Elävät henkilöt
Barapasaurus

Barapasaurus (nimen merkitys: ”suurijalkainen lisko”) on sukupuuttoon kuollut sauropodien osalahkoon kuulunut dinosaurussuku. Suvun ainoa laji on Barapasaurus tagorei. Suku eli varhaisjurakaudella, ja sen fossiileja on löytynyt Kota-muodostumasta nykyisen Intian kaakkoisosista. Löydetyt jäänteet koostuvat yli 300 näytteestä, jotka kuuluvat noin kuudelle yksilölle. Kalloja ei ole kuitenkaan löydetty, mikä on yleistä sauropodeilla. Barapasauruksella oli pitkät, laihat jalat ja kohtalaisen pitkä kaula. Monien myöhempien sauropodien tapaan sen hampaat olivat lusikkamaiset, ja eläin käytti niitä lehtien riipimiseen oksilta. Barapasauruksen pituudeksi on arvioitu 12 metriä ja painoksi seitsemän tonnia. == Fylogenia == Xing et al. (2015): == Lähteet == Luokka:Sauropodit
Mariam Usman

Mariam Usman (s. 9. marraskuuta 1990 Kaduna) on nigerialainen painonnostaja ja olympiamitalisti. Usman on kilpaillut kolmasti olympialaisissa. Ensimmäisen kerran hän kilpaili Pekingissä 2008, jossa hän kilpaili yli 75 kg sarjassa. Hän oli alun perin viides, mutta dopingrikkomusten takia hän sai lopulta olympiapronssia. Hän tempasi 115 kg ja työnsi 150 kg. Neljä vuotta myöhemmin Lontoossa 2012 hän ei saanut tulosta työnnössä eikä näin saanut myöskään kokonaistulosta. Rio de Janeirossa 2016 Usman tempasi 115 kg ja työnsi 150 kg. Tämä riitti sijalle 9. Usmanilla on myös yksi MM-pronssi vuodelta 2011. Hän on myös nelinkertainen Afrikan mestari. ==Lähteet== Luokka:Nigerialaiset painonnostajat Luokka:Vuonna 1990 syntyneet Luokka:Elävät henkilöt
Anne Schellekens

Anne Schellekens (s. 18. huhtikuuta 1986) on alankomaalainen soutaja. Hän saavutti kahdeksikon perämiehenä olympiapronssia Lontoossa 2012. Hän saavutti kahdeksikossa MM-pronssia Poznańissa 2009 ja EM-hopeaa Montemor-o-Velhossa 2010. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1986 syntyneet Luokka:Elävät henkilöt
Nicole Beukers

Nicole Beukers (s. 7. lokakuuta 1990) on alankomaalainen soutaja. Hän saavutti pariaironelosessa olympiahopeaa Rio de Janeirossa 2016 ja sijoittui kuudenneksi vuodelle 2021 siirretyissä Tokion olympialaisissa. Hän voitti samassa luokassa maailmanmestaruuden Sarasotassa 2017. Lisäksi hänellä on kolme MM-pronssia, kaksi Euroopan-mestaruutta, kolme EM-hopeaa ja kaksi EM- pronssia. Näistä yksi EM-pronssi on pariairokaksikosta. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1990 syntyneet Luokka:Elävät henkilöt
Inge Janssen

Inge Janssen (s. 20. huhtikuuta 1989) on alankomaalainen soutaja. Hän saavutti pariaironelosessa olympiahopeaa Rio de Janeirossa 2016 ja sijoittui kuudenneksi vuodelle 2021 siirretyissä Tokion olympialaisissa. Hän jäi B-finaaliin pariairokaksikossa Lontoon olympialaisissa 2012. Janssen voitti pariaironelosessa maailmanmestaruuden Sarasotassa 2017. Lisäksi hänellä on kaksi MM-pronssia, kaksi Euroopan-mestaruutta, kolme EM-hopeaa ja kaksi EM- pronssia. Näistä EM-pronssit ovat yksiköstä ja pariairokaksikosta. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1989 syntyneet Luokka:Elävät henkilöt
Hurnet Dekkers

Hurnet Dekkers (s. 8. toukokuuta 1974) on alankomaalainen soutaja. Hän saavutti kahdeksikossa olympiapronssia Ateenassa 2004. Maailmanmestaruuskilpailuissa hän saavutti kahdeksikossa pronssia Gifussa 2005. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1974 syntyneet Luokka:Elävät henkilöt
Froukje Wegman

Froukje Wegman (s. 22. huhtikuuta 1979) on alankomaalainen soutaja. Hän saavutti kahdeksikossa olympiapronssia Ateenassa 2004. Maailmanmestaruuskilpailuissa hän kilpaili kahdeksikossa, perämiehettömässä kaksikossa ja pariairokaksikossa mutta ei yltänyt kertaakaan A-finaaliin. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1979 syntyneet Luokka:Elävät henkilöt
Nienke Hommes

Nienke Hommes (s. 20. helmikuuta 1977) on alankomaalainen soutaja. Hän saavutti kahdeksikossa olympiapronssia Ateenassa 2004. Maailmanmestaruuskilpailuissa hän saavutti kahdeksikossa pronssia Gifussa 2005. Vuosien 2002 ja 2003 MM-kilpailuissa hän osallistui pariaironeloseen mutta ei yltänyt A-finaaliin. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1977 syntyneet Luokka:Elävät henkilöt
Aescwine

Æscwine (k. 676) oli Wessexin kuningas 674–676. Hän oli mahdollisesti Cuthan jälkeläinen. Anglosaksien kronikka kertoo, että Æscwine nousi valtaistuimelle vuonna 674. Vain yhdessä kronikan säilyneistä käsikirjoituksista luetellaan hänen esi-isänsä aina Cerdiciin saakka. Æscwinen isäksi mainitaan tässä yhteydessä Cenfus. Todennäköisesti merkintä on lisätty käsikirjoitukseen jälkikäteen tarkoituksena vahvistaa Æscwinen oikeus kruunuun. Anglosaksien kronikan mukaan Æscwine taisteli Mercian kuningas Wulfherea vastaan Biedanheafdessa vuonna 675. Kronikan mukaan Æscwine kuoli vuonna 676. == Lähteet == Luokka:Englannin anglosaksikuninkaat Luokka:600-luvulla syntyneet Luokka:Vuonna 676 kuolleet
Cenfus

Cenfus (k. noin 674) oli Wessexin kuningas vuonna 674. Hänen kuninkuudestaan ei kuitenkaan ole tarkkoja tietoja. Cenfus mainitaan ainoastaan Anglosaksien kronikan yhdessä käsikirjoituskopiossa, jossa hänen kerrotaan olevan kuningas Aescwinen isä. Cenfus on saattanut hallita Wessexiä yhdessä Aescwinen kanssa. == Lähteet == Luokka:Englannin anglosaksikuninkaat Luokka:600-luvulla syntyneet Luokka:670-luvulla kuolleet
Helena Dalli

Helena Dalli (o.s. Abela; s. 29. syyskuuta 1962) on maltalainen poliitikko, joka aloitti vuonna 2019 Von der Leyenin komission tasa-arvokomissaarina. Maltalla hän on toiminut ministerinä 2013–2019. Toisella ministerikaudellaan hänen vastuullaan olivat Eurooppa-asiat ja tasa-arvo. Ennen poliittista uraa hän oli Miss Malta, ja myöhemmin hän opetti Maltan yliopistossa. == Missi, näyttelijä ja koulutus == Helena Dalli teki nuorena uraa mallina ja näyttelijänä. Hän voitti vuonna 1979 Miss Malta -kilpailun ja edusti Maltaa Miss Maailma -kilpailussa. Vuonna 1985 hän näytteli yhdysvaltalais- italialaisessa yhteistuotannossa Ajojahti Maltalla. Pahasti flopanneessa elokuvassa hän esitti jämäkkää poliisia. Dalli suoritti alemman korkeakoulututkinnon Maltan yliopistosta. Hänen pääaineenaan oli sosiologia. Hän jatkoi opintoja Nottinghamin yliopistossa ja valmistui tohtoriksi poliittisesta sosiologiasta. Maltalla hän on opettanut yliopistossa talouden ja politiikan sosiologiaa, julkista valtaa ja oikeussosiologiaa. == Poliittinen ura == Dalli siirtyi myöhemmin politiikkaan ja teki läheistä yhteistyötä työväenpuolueen Dom Mintoffin kanssa. Hänet valittiin vuonna 1996 Maltan parlamenttiin, ja hänestä tuli naisten oikeuksien parlamentaarinen valtiosihteeri. Vuosina 1998–2013 hän toimi opposition varjoministerinä, jonka alaa olivat julkishallinto, tasa-arvo, yleisradiotoiminta ja kansalliset sijoitukset. Joseph Muscat valitsi Dallin vuoden 2013 vaalien jälkeen hallitukseensa. Dallin vastuulle tulivat työmarkkinaneuvottelut, kuluttaja- asiat ja kansalaisvapaudet. Vuoden 2017 vaalien jälkeen hänestä tuli Eurooppa- asioiden ja tasa-arvon ministeri. Dallin kaudella esiteltiin laki, joka mahdollisti samaa sukupuolta olevien avioliiton. Hän ajoi myös lakia, joka takasi intersukupuolisten oikeuksia, ja lakia, joka kielsi eheytyshoidot. Pääministeri Muscat nimesi Dallin vuonna 2019 Maltan ehdokkaaksi Euroopan komissioon. Hän oli ensimmäinen maltalaisnainen komissioehdokkaana. Von der Leyenin komissioon Dalli valittiin tasa-arvokomissaariksi. == Lähteet == == Aiheesta muualla == *Dalli Maltan parlamentin sivuilla Luokka:Maltalaiset poliitikot Luokka:Ministerit Luokka:Maltalaiset EU-komissaarit Luokka:Missit Luokka:Vuonna 1962 syntyneet Luokka:Elävät henkilöt
Angels and Airwavesin diskografia

Angels and Airwaves (tunnetaan myös lyhenteellä AVA) on vaihtoehtorockyhtye, jonka perustajajäseniin kuuluvat Blink 182:n entinen kitaristi-laulaja Tom DeLonge, Hazen Streetin ja Box Car Racerin kitaristi David Kennedy, The Distillersin ex-basisti Ryan Sinn ja The Offspring -rumpali Atom Willard. Yhtye julkaisi ensisinglensä The Adventure 18. toukokuuta 2006 ja esikoisalbuminsa We Don’t Need to Whisper 23. toukokuuta 2006. ==Albumit== * We Don't Need to Whisper (23. toukokuuta 2006) * I-Empire (6. marraskuuta 2007) * LOVE (12. helmikuuta 2010) * LOVE part.2 (11. marraskuuta 2011) * The Dream Walker (9. joulukuuta 2014) * Lifeforms (24. syyskuuta 2021) ==Kokoelmat== * The Dream Walker Demos (2016) ==EP:t== * Stomping the Phantom Brake Pedal (2012) * ...Of Nightmares (2015) * Chasing Shadows (2016) * We Don't Need to Whisper Acoustic (2017) ==Singlet== * The Adventure (2006) * It Hurts (2006) * Do It for Me Now (2006) * The War (2006) * Everything's Magic (2007) * Secret Crowds (2008) * Breathe (2008) * Hallucinations (2009) * Epic Holiday (2010) * Anxiety (2011) * Surrender (2011) * Paralyzed (2014) * The Wolfpack (2014) * Tunnels (2015) * Artillery (2016) * Chasing Shadows (2016) * Rebel Girl (2019) * Kiss & Tell (2019) * All That's Left Is Love (2020) * Paper Thin (Illeniumin & Tom DeLongen kanssa) (2020) * Euphoria (2021) * Restless Soul (2021) * Losing My Mind (2021) * Spellbound (2021) * Timebomb (2021) ==DVD:t== * Start the Machine (2008) * LOVE (22. maaliskuuta 2011) ==Musiikkivideot== Vuosi Kappale Ohjaaja(t) 2006 "The Adventure" The Malloys "The Adventure" (short film) Mark Eaton "It Hurts" (short film) Ron Najor ja Brian Thompson "Do It for Me Now" Shilo "The War" (short film) Adam Patch "The War" (live) Mark Eaton "The Gift" (short film) 2007 "Everything's Magic" Shane Drake "Everything's Magic" (short film) Mark Eaton 2008 "Secret Crowds" "Breathe" Mark Eaton ja Will Eubank 2010 "Hallucinations" Tom DeLonge 2011 "Anxiety" Mark Eaton ja Will Eubank 2012 "Surrender" Will Eubank "Diary" Mark Eaton 2014 "The Wolfpack" 2015 "Tunnels" Tom Delonge 2019 "Rebel Girl" Matt Thompson "Kiss & Tell" 2020 "All That's Left Is Love" Caleb Mallery & Tom DeLonge "Paper Thin" 2021 "Euphoria" Tom DeLonge "Losing My Mind" "Spellbound" Luokka:Diskografiat
Anneke Venema

Anneke Venema (s. 19. tammikuuta 1971) on alankomaalainen soutaja. Hän saavutti kahdeksikossa olympiahopeaa Sydneyssä 2000. Hän jäi perämiehettömässä kaksikossa Atlantan olympialaisissa 1996 B-finaaliin ja sijoittui kokonaistuloksissa kahdeksanneksi. Maailmanmestaruuskilpailuissa hän saavutti pronssia kahdeksikossa Tampereella 1995 ja perämiehettömässä nelosessa Luzernissa 2001. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1971 syntyneet Luokka:Elävät henkilöt
Freyvid Rancken

Runar Freyvid Rancken (13. tammikuuta 1854 Pietarsaari – 1. tammikuuta 1901 Oulu) oli suomalainen tähtitieteilijä, opettaja ja toimittaja. Freyvid Ranckenin vanhemmat olivat professori Johan Oskar Immanuel Rancken ja Kristina Wilhelmina Asp. Hän pääsi ylioppilaaksi Vaasan lukiosta, opiskeli Helsingin yliopiston fyysis-matemaattisessa osastossa ja valmistui filosofian kandidaatiksi ja maisteriksi vuonna 1877. Rancken jatkoi tähtitieteen opintojaan Ruotsin kuninkaallisen tiedeakatemian observatoriossa Tukholmassa ja valmistui filosofian lisensiaatiksi ja tohtoriksi Helsingin yliopistossa vuonna 1882. Rancken työskenteli opettajana Raahen kauppakoulussa vuodesta 1882, auskultoi Helsingin ruotsalaisessa normaalilyseossa vuonna 1884 ja työskenteli Turun ruotsalaisen lyseon matematiikan lehtorina vuodesta 1885. Hän siirtyi matematiikan ja fysiikan lehtoriksi Oulun reaalilyseoon vuonna 1891. Rancken toimi Uleåborgsbladetin päätoimittajana vuosina 1897–1900. Hän kuului Oulun kaupunginvaltuustoon ja hoiti muita kunnallisia luottamustoimia. ==Teoksia== * Om lagbundenheter i stjärnornas egenrörelser. Helsingfors, 1880 (väitöskirja). ==Lähteet== Luokka:Suomalaiset opettajat Luokka:Suomalaiset päätoimittajat Luokka:Suomalaiset tähtitieteilijät Luokka:Oulun kaupunginvaltuutetut Luokka:Vuonna 1854 syntyneet Luokka:Vuonna 1901 kuolleet
Tessa Appeldoorn

Tessa Appeldoorn (myöh. Zwolle-Appeldoorn, s. 29. huhtikuuta 1973) on alankomaalainen soutaja. Hän saavutti kahdeksikossa olympiahopeaa Sydneyssä 2000. Hän sijoittui samassa luokassa kuudenneksi Atlantan olympialaisissa 1996. Maailmanmestaruuskilpailuissa hän saavutti pronssia kahdeksikossa Tampereella 1995 ja perämiehettömässä nelosessa Kölnissä 1998. Tessa Appeldoorn avioitui soudussa olympiakultaa voittaneen Henk-Jan Zwollen kanssa. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1973 syntyneet Luokka:Elävät henkilöt
Marieke Westerhof

Marieke Westerhof (s. 14. elokuuta 1974) on alankomaalainen soutaja. Hän saavutti kahdeksikossa olympiahopeaa Sydneyssä 2000. Hän sijoittui samassa luokassa kuudenneksi Atlantan olympialaisissa 1996. Maailmanmestaruuskilpailuissa hän saavutti kahdeksikossa pronssia Tampereella 1995 ja sijoittui neljänneksi St. Catharinesissa 1999. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1974 syntyneet Luokka:Elävät henkilöt
Centwine

Centwine (k. noin 685) oli Wessexin kuningas 676–685. Anglosaksien kronikan mukaan Centwine oli Cynegilsin poika ja nousi valtaistuimelle vuonna 676. Hän lahjoitti maata Somersetista apotti Hæmgilsille vuonna 682. Anglosaksien kronikan mukaan Centwine ajoi samana vuonna britit merelle saakka. == Lähteet == Luokka:Englannin anglosaksikuninkaat Luokka:600-luvulla syntyneet Luokka:680-luvulla kuolleet
Nelleke Penninx

Nelleke Penninx (s. 14. syyskuuta 1971) on alankomaalainen soutaja. Hän saavutti kahdeksikossa olympiahopeaa Sydneyssä 2000. Hän sijoittui pariaironelosessa kuudenneksi Atlantan olympialaisissa 1996. Maailmanmestaruuskilpailuissa hän saavutti pronssia pariaironelosessa Tampereella 1995 ja perämiehettömässä nelosessa Kölnissä 1998. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1971 syntyneet Luokka:Elävät henkilöt
The Black Keysin diskografia

The Black Keys on yhdysvaltalainen rock-duo, joka perustettiin Akronissa, Ohiossa vuonna 2001. ==Studioalbumit== * * * * * * * * * * * * ==EP:t== * * * ==Singlet== * ”The Moan” (2002) * ”Leavin' Trunk” / ”She Said, She Said” (2003) * ”Set You Free” (2003) * ”Hard Row” (2003) * ”Have Love Will Travel” (2003) * ”10 A.M. Automatic” (2004) * ”Till I Get My Way” / ”Girl Is on My Mind” (2004) * ”Your Touch” (2006) * ”You're the One” (2006) * ”Just Got to Be” (2006) * ”Strange Times” (2008) * ”I Got Mine” (2008) * ”Same Old Thing” (2008) * ”Tighten Up” (2010) * ”Ohio” (2011) * ”Howlin' for You” (2011) * ”Next Girl” (2011) * ”Lonely Boy” (2011) * ”Gold on the Ceiling” (2012) * ”Little Black Submarines” (2012) * ”Fever” (2014) * ”Turn Blue” (2014) * ”Bullet in the Brain” (2014) * ”Gotta Get Away” (2014) * ”Weight of Love” (2015) * ”Lo/Hi” (2019) * ”Eagle Birds” (2019) * ”Go” (2019) * ”Shine a Little Light” (2019) * ”Crawling Kingsnake” (2021) * ”Going Down South” (2021) * ”Gold on the Ceiling” (2021) ==Videoalbumit== * * * * ==Musiikkivideot== Vuosi Kappale Ohjaaja(t) 2003 "Set You Free" Jeromy Ceseña 2004 "10 A.M. Automatic" David Cross 2005 "Your Touch" Peter Zavadil 2006 "Meet Me in the City" 2007 "Just Got to Be" Peter Zavadil 2008 "Strange Times" Lance Bangs 2010 "Tighten Up" (Frank version) Chris Marrs Piliero "Tighten Up" "Next Girl" 2011 "Howling for You" "Lonely Boy" Jesse Dylan 2012 "Gold on the Ceiling" Reid Long "Gold on the Ceiling" (film) Harmony Korine "Little Black Submarines" Danny Clinch "The Baddest Man Alive" (feat. RZA) Chris Marrs Piliero 2014 "Fever" Theo Wenner "Weight of Love" 2019 "Go" Bryan Schlam 2021 "Crawling Kingsnake" Tim Hardiman "Going Down South" Ryan Nadzam "Stay All Night" "Poor Boy a Long Way From Home" Luokka:Diskografiat
Eeke van Nes

Eeke van Nes (s. 17. huhtikuuta 1969) on alankomaalainen soutaja. Hän saavutti kolme olympiamitalia: Atlantassa 1996 pronssia pariairokaksikossa sekä Sydneyssä 2000 hopeaa pariairokaksikossa ja kahdeksikossa. Atlantassa hän sijoittui pariaironelosessa kuudenneksi. Maailmanmestaruuskilpailuissa van Nes saavutti kaksi hopeaa ja kaksi pronssia vuosina 1995–1999. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1969 syntyneet Luokka:Elävät henkilöt
Irene Eijs

Irene Eijs (s. 16. joulukuuta 1966) on alankomaalainen soutaja. Hän saavutti olympiapronssia pariairokaksikossa Atlantassa 1996. Samoissa kisoissa hän sijoittui pariaironelosessa kuudenneksi ja neljä vuotta aiemmin Barcelonan olympialaisissa yksikössä kahdeksanneksi. Maailmanmestaruuskilpailuissa hän saavutti hopeaa pariairokaksikossa ja pronssia pariaironelosessa Tampereella 1995. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1966 syntyneet Luokka:Elävät henkilöt
Canon EOS R5

Canon EOS R5 on japanilaisyhtiö Canonin valmistama täyden kinofilmikoon peilitön Canonin R-sarjan digitaalinen järjestelmäkamera, jossa käytetään RF- sarjan objektiivejä. Kamera julkaistaan kesäkuussa 2020. Kamerassa käytetään Canonin RF-sarjan objektiivejä kuten laajan 10-kertaisen zoomausalueen Canon RF 24-240MM F4-6.3 IS USM -objektiiviä . Kameralla on mahdollista ottaa myös 8K-videota (16:9) 7 680 × 4 320 (30 kuvaa/s) ja 4K-videota (16:9) 3 840 × 2 160 (120 kuvaa/s). Kameraan käyvät SD-, SDHC-, SDXC-, UHSI- ja UHSII- muistikortit. Muut R-sarjan kamerat ovat Canon EOS R, Canon EOS RP, Canon EOS Ra ja Canon EOS R6. == Ominaisuudet == * 45 miljoonan pisteen täyden kinofilmikoon Dual Pixel CMOS AF -kenno * 5 940 automaattista vaiheilmaisuun perustuvaa tarkennuspistettä * DIGIC X -prosessori * ISO 100–51 200, laajennettavissa 50–102 400 * max. 20 RAW-kuvaa sekunnissa * kamerassa sisäinen IBIS kuvanvakautus * 8K-video (16:9) 7 680 × 4 320 (30 kuvaa/s) * 4K-video (16:9) 3 840 × 2 160 (120 kuvaa/s) * Full HD-video (16:9) 1 920 × 1 080 (120 kuvaa/s) * HD-video (16:9) 1 280 × 720 (120 kuvaa/s) * 0,5 tuuman elektroninen OLED-värietsin 5,76 miljoonaa pistettä * 3,15 tuuman 3:2 Clear View LCD II näyttö, 2,1 miljoonaa pistettä * kamerassa voi käyttää suoraan Canonin RF-sarjan objektiivejä, mutta Canon EF-EOS R-kiinnityssovitinta apuna käyttäen kamerassa voi käyttää myös Canonin EF- ja EF-S-sarjan objektiivejä. * SuperSpeed USB 3.1, molemmin päin toimiva liitin * langaton lähiverkko (IEEE 802.11b/g/n), (5 GHz), Bluetooth * Bluetooth- ja langaton lähiverkko -yhteyttä käyttäen kännykkä ja tabletti voidaan liittää kameraan niin, että kännykällä ja tabletilla voidaan muuttaa kameran asetuksia, ottaa kuvia, siirtää kuvia ja katsella reaaliaikaisesti kameran kuvaa kännykässä ja tabletissa. * pikavalintanäyttö * sisäiset stereomikrofonit (näytteenottotaajuus 48 kHz, kaksikanavainen 16-bittinen ääni), ulkoisen mikrofonin liitäntä * videokuvan rajaus == Kuvankäsittelyohjelmat == * Canonilta on ladattavissa ilmainen Canon Digital Photo Professional -ohjelma EOS R5 -kameran RAW-kuvien katseluun ja käsittelyyn. Canon RF 24-240.jpg|Canon RF 24-240MM F4-6.3 IS USM Canon mount adapter EF-EOS R (2).jpg|Canon EF-EOS R -sovitin Canon mount adapter EF-EOS R.jpg|Canon EF- EOS R -sovitin == Lähteet == Luokka:Digitaaliset kamerat EOS R5
Pieta van Dishoeck

Pieta van Dishoeck (s. 13. toukokuuta 1972) on alankomaalainen soutaja. Hän saavutti Sydneyn olympialaisissa 2000 hopeaa pariairokaksikossa ja kahdeksikossa. Maailmanmestaruuskilpailuissa hän saavutti pariairokaksikossa hopeaa Kölnissä 1998 ja pronssia St. Catharinesissa 1999. == Lähteet == Luokka:Alankomaalaiset soutajat Luokka:Alankomaalaiset olympiamitalistit Luokka:Vuonna 1972 syntyneet Luokka:Elävät henkilöt
Hope Masike

Ruvimbo Hope Masike (s. 9. syyskuuta 1984Hope Masike Meets Victor Kunonga Financial Gazette) on zimbabwelainen laulaja ja mbiransoittaja.Hope Masike: The Exorcism of a Spinster World Music NetworkA Moment With… Hope Masike 3-MOB.com Masike aloitti ammattilaisuransa muusikkona vuonna 2007. Hän perusti vuonna 2008 Kakuwe-yhtyeen, jonka kanssa julkaisi debyyttialbumin Hope vuonna 2009. Hän on asunut uransa aikana Norjassa ja opettanut Fredrikstadin kulttuurikoulussa. Masike on kiertänyt kansainvälisesti Afrikassa, Euroopassa ja Yhdysvalloissa. Vuonna 2012 hän sai Zimbabwen taideneuvoston National Arts Merit Awardin (NAMA)Field Report: How to Knit a Festival--Austria's Glatt & Verkehrt AfroPop kategoriassa Outstanding Female Musician. Vuonna 2014 hän oli Yhdysvalloissa OneBeat-kollektiivin jäsenenä.Hope Masike OneBeat Samana vuonna Masike osallistui Kremsissä trumpetisti Franz Hautzingerin johtamien itävaltalaisten ja zimbabwelaisten muusikoiden Kunzwana #1 -fuusioyhtyeen kanssa Glatt & Verkehrt -maailmanmusiikkifestivaaliin. Masiken ensimmäinen kansainvälinen soolojulkaisu oli The Exorcism of a Spinster.The Exorcism Of A Spinster AllMusic Masike on levyttänyt myös afrikkalais-skandinaavisen Monoswezi-fuusioyhtyeen jäsenenä.Monoswezi: A Je MonoSweziArtist Profiles: Monoswezi World Music Central == Lähteet == Luokka:Zimbabwelaiset muusikot Luokka:Vuonna 1984 syntyneet Luokka:Elävät henkilöt
Let’s Rock

Let's Rock on The Black Keysin yhdeksäs studioalbumi, joka julkaistiin 28. kesäkuuta 2019. == Kappaleet == # # # # # # # # # # # # == Kokoonpano == * Dan Auerbach – laulu, kitara, basso, lyömäsoittimet * Patrick Carney – rummut, kitara, lyömäsoittimet * Leisa Hans – taustalaulu * Ashley Wilcoxson – taustalaulu == Arvostelut == * Soundi: Levyarvio: The Black Keys Let's Rock Viitattu 4.3.2020. == Lähteet == Luokka:Vuoden 2019 albumit Luokka:The Black Keysin albumit
Ferenc Toldy

Ferenc(z) Toldy, Franz Toldy, alkujaan Ferencz (Franz) Schedel (10. elokuuta 1805 Buda, Unkari – 10. joulukuuta 1875 Budapest, Unkari)Ferenc Toldy, Bnf viitattu 4.3.2020 oli unkarilainen kirjallisuushistorioitsija. Hän suoritti 1827 lääkärintutkinnon, ja hänet vihittiin 1829 lääketieteen tohtoriksi. Hän harjoitti koko opintoaikansa kirjallista toimintaa julkaisten runoja, novelleja, kirjallisuushistoriallisia tutkielmia, arvosteluja sekä ulkomaalaisia varten tärkeän Handbuch der ungarischen Poesie (1828) ja oli läheisissä kosketuksissa Károly Kisfaludyn seurapiirin kanssa. Matkusteltuaan 1829−1830 ulkomailla Toldy palasi Budapestiin, jossa hän ryhtyi käytännöllisen lääkärintoimen ohella harjoittamaan laajaa kirjallista toimintaa. Hän toimi 1833−1844 dietetiikan ylimääräisenä professorina, 1835−1861 tiedeakatemian sihteerinä, vuodesta 1850 estetiikan ja yleisen kirjallisuushistorian dosenttina sekä vuodesta 1861 kuolemaansa asti unkarin kielen ja kirjallisuuden professorina Budapestin yliopistossa.Toldy, Ferenc, Tietosanakirja osa 9, palsta 1661−1662, Tietosanakirja Osakeyhtiö 1909 Toldyn runsas ja monipuolinen kirjallinen toiminta on ollut unkarilaisessa sivistyselämässä perustavaa laatua, varsinkin kirjallisuuden ja kirjallisuushistorian alalla, Niinpä hän toimitti julkisuuteen muun muassa József Bajzan, Dániel Berzsenyin, Mihaly Csokonain, Ferencz Faludin, Gábor Kazinczyn, Károly Kisfaludyn, Ferencz Kölcseyn ja Ferenc Verseghyn teokset, toimitti tieteellisiä ja kirjallisia aikakauskirjoja, muun muassa kaunokirjallista Athenaeumia yhdessä Bajzan ja Mihály Vörösmartyn kanssa. Hän julkaisi laajasti suunnitellun Unkarin kansalliskirjallisuuden historian (vanha ja keskiaika, 1851, ei suom.), Uuden ajan unkarilaisen kansalliskirjallisuuden historian (1. vihko, 1853, ei suom.), Unkarin runouden historian (1854, ei suom.), Unkarin runouden käsikirjan (1855 ja 1857; elämäkertoja, näytteitä, selityksiä, ei suom.) ynnä muuta. Kaiken lisäksi Toldy vielä ennätti julkaista sarjan unkarin kielen muistomerkkejä, sarjan historiallisia lähdekirjoja sekä kielitieteellisiä ja valtiollisia kirjasia ja kirjoitelmia. Toldy osallistui Kisfaludy-seuran perustamiseen. == Lähteet == ==Aiheesta muualla== Luokka:Unkarilaiset kirjailijat Luokka:Kirjallisuushistorioitsijat Luokka:Vuonna 1805 syntyneet Luokka:Vuonna 1875 kuolleet
Mihály Csokonai

Mihály Csokonai Vitéz (1773−1805) oli nuorena kuollut lahjakas aitounkarilainen lyyrikko, kansallisen unkarilaisen lyriikan perustajia. Tunnettuja ovat Csokonain Lillalle omistamat kauniit rakkauslaulut, joista muutamat ovat muuttuneet kansanlauluiksi, hilpeät Anakreoni dalok ('Anakreonilaislaulut'), hänen ihanat oodinsa ja elegiansa sekä syvämietteinen runo "sielun kuolemattomuudesta" (A lélek halhatatlansága). Kuuluisin on kuitenkin hyvin sommiteltu, selkeä, raikas ja värikäs koominen eepos Dorottya (1804). Csokonain koottujen teosten täydellisen julkaisun vuodelta 1844 on toimittanut Ferenc Schedel (=Ferenc Toldy) (Csokonai minden rnunkái). Johdantona on Ferenc Toldyn kirjoittama Csokonain elämäkerta. == Lähteet == ==Aiheesta muualla== Luokka:Unkarilaiset runoilijat Luokka:Vuonna 1773 syntyneet Luokka:Vuonna 1805 kuolleet